**สารบัญ**

**หมวด หน้า**

**หมวด 1 ข้อมูลทั่วไป**

1. รหัสและชื่อรายวิชา
2. จำนวนหน่วยกิต
3. หลักสูตรและประเภทของรายวิชา
4. อาจารย์ผู้รับผิดชอบรายวิชาและอาจารย์ผู้สอน
5. ภาคการศึกษา/ชั้นปีที่เรียน
6. รายวิชาที่ต้องเรียนมาก่อน (Pre-requisite) (ถ้ามี)
7. รายวิชาที่ต้องเรียนพร้อมกัน (Co-requisites) (ถ้ามี)
8. สถานที่เรียน
9. วันที่จัดทำหรือปรับปรุงรายละเอียดของรายวิชาครั้งล่าสุด

**หมวด 2 จุดมุ่งหมายและวัตถุประสงค์**

1. จุดมุ่งหมายของรายวิชา
2. วัตถุประสงค์ในการพัฒนา/ปรับปรุงรายวิชา

**หมวด 3 ลักษณะและการดำเนินการ**

1. คำอธิบายรายวิชา
2. จำนวนชั่วโมงที่ใช้ต่อภาคการศึกษา
3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่

 นักศึกษาเป็นรายบุคคล

**หมวด 4 การพัฒนาผลการเรียนรู้ของนักศึกษา**

1. คุณธรรม จริยธรรม
2. ความรู้
3. ทักษะทางปัญญา
4. ทักษะความสัมพันธ์ระหว่างบุคคลและความรับผิดชอบ
5. ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ

**หมวด 5 แผนการสอนและการประเมินผล**

1. แผนการสอน
2. แผนการประเมินผลการเรียนรู้

**หมวด 6 ทรัพยากรประกอบการเรียนการสอน**

1. เอกสารและตำราหลัก
2. เอกสารและข้อมูลสำคัญ
3. เอกสารและข้อมูลแนะนำ

**หมวด 7 การประเมินและปรับปรุงการดำเนินการของรายวิชา**

1. กลยุทธ์การประเมินประสิทธิผลของรายวิชาโดยนักศึกษา
2. กลยุทธ์การประเมินการสอน
3. การปรับปรุงการสอน
4. การทวนสอบมาตรฐานผลสัมฤทธิ์ของนักศึกษาในรายวิชา
5. การดำเนินการทบทวนและการวางแผนปรับปรุงประสิทธิผลของรายวิชา

**รายละเอียดของรายวิชา**

**ชื่อสถาบันอุดมศึกษา**  มหาวิทยาลัยราชภัฏสวนดุสิต

**วิทยาเขต/คณะ/ภาควิชา** หลักสูตรเทคโนโลยีสารสนเทศ คณะวิทยาศาสตร์และเทคโนโลยี

**หมวดที่ 1 ข้อมูลทั่วไป**

**1. รหัสและชื่อรายวิชา**

**4123205 ระบบการจัดการความรู้**

 **Knowledge Management System**

**2. จำนวนหน่วยกิต**

 3(3-0-6) หน่วยกิต

**3. หลักสูตรและประเภทของรายวิชา**

 วิทยาศาสตรบัณฑิต สาขาเทคโนโลยีสารสนเทศ

**4. อาจารย์ผู้รับผิดชอบรายวิชาและอาจารย์ผู้สอน**

 ผู้ช่วยศาสตราจารย์บุญญลักษม์ ตำนานจิตร

 e-Mail: boonyalaks@gmail.com, boonyalak\_tum@dusit.ac.th

**5. ภาคการศึกษา/ชั้นปีที่เรียน**

ภาคการศึกษาที่ 2 ประจำปี 2556 / ชั้นปีที่ 2

**6. รายวิชาที่ต้องเรียนมาก่อน (Pre-requisite) (ถ้ามี)**

 ไม่มี

**7. รายวิชาที่ต้องเรียนพร้อมกัน (Co-requisites) (ถ้ามี)**

ไม่มี

**8. สถานที่เรียน**

 อาคาร 11 มหาวิทยาลัยราชภัฏสวนดุสิต

**9. วันที่จัดทำหรือปรับปรุงรายละเอียดของรายวิชาครั้งล่าสุด**

 1 พฤศจิกายน 2556

**หมวดที่ 2 จุดมุ่งหมายและวัตถุประสงค์**

**1. จุดมุ่งหมายของรายวิชา**

 เพื่อให้นักศึกษามีความรู้ความเข้าใจเกี่ยวกับแนวคิด หลักการ ทฤษฎีของการจัดการความรู้ ตลอดจนคุณลักษณะและประเภทของความรู้ ซึ่งสามารถวิเคราะห์ความแตกต่างระหว่างความรู้ และสารสนเทศ เพื่อนำมาศึกษาถึงความสำคัญ และประโยชน์ของการจัดการความรู้ทั้งภายในและภายนอกองค์กรได้ ตลอดจนสามารถอธิบาย เลือกใช้ และประยุกต์รูปแบบการจัดการความรู้ นำมาประยุกต์ใช้ในการทำงานในองค์กร และพัฒนาตนเองได้อย่างยั่งยืน สามารถวิเคราะห์ระบบสารสนเทศที่นำมาใช้ในการจัดการความรู้ หรือสถาปัตยกรรมระบบการจัดการความรู้ในองค์กรที่ใช้ทุนทางปัญญามาเป็นฐานความรู้ อันนำไปสู่การตระหนักถึงความสำคัญในการนำกฎหมาย คุณธรรม และศีลธรรมที่เกี่ยวข้องกับการจัดการความรู้มาใช้เป็นฐานพิจารณาการวัดและประเมินสถานการณ์จัดการความรู้ขององค์กร สามารถรู้เท่าทันสภาพการณ์การจัดการความรู้ในปัจจุบัน และแนวโน้มทิศทางการจัดการความรู้ในอนาคต เพื่อประเมินความคุ้มค่าในการใช้เทคโนโลยีในการจัดการความรู้ รวมทั้งประยุกต์แนวคิดและทฤษฎีการจัดการความรู้ไปใช้ในการกำหนดอาชีพด้านการจัดการความรู้ในองค์กร ทั้งภาครัฐและเอกชน

**2. วัตถุประสงค์ในการพัฒนา/ปรับปรุงรายวิชา**

เพื่อให้นักศึกษามีแนวความคิดในการนำการจัดการความรู้มาใช้เพื่อพัฒนาศักยภาพการเรียนรู้เพื่อตนเองและสังคม โดยใช้เทคโนโลยีสารสนเทศเป็นเครื่องมือในการจัดการความรู้ อันเป็นพื้นฐานของการเตรียมความพร้อมในการทำงานด้านเทคโนโลยีสารสนเทศในด้านต่างๆ อาทิ การบริการ การพัฒนาโปรแกรมเว็บ การวิเคราะห์และประเมินสารสนเทศ การพัฒนาสารสนเทศ การจัดหมวดหมู่ การจัดการเนื้อหา การพัฒนาระบบ การพัฒนาโปรแกรม และอื่นๆ

**หมวดที่ 3 ลักษณะและการดำเนินการ**

**1. คำอธิบายรายวิชา**

 ความรู้เบื้องต้นเกี่ยวกับการจัดการองค์ความรู้ กระบวนการและรูปแบบการจัดการความรู้ ระบบสารสนเทศสำหรับการจัดการความรู้ องค์กรแห่งการเรียนรู้ และโครงสร้างพื้นฐานของการจัดการความรู้ ปฏิบัติการจัดการความรู้ การวัดและประเมินผลการจัดการความรู้ คุณธรรมและจริยธรรมสำหรับการจัดการความรู้ การจัดการความรู้ในประเทศไทยทั้งภาครัฐและภาคเอกชน

              This course aims at the fundamental knowledge about knowledge management. Topics included are processes and patterns of knowledge management, information systems for knowledge management, organization of learning, infrastructure and knowledge management, operation management, measurement and evaluation of knowledge management, morality and ethics for knowledge management. The course also focuses on knowledge management in Thailand, both in public and private sectors.

**2. จำนวนชั่วโมงที่ใช้ต่อภาคการศึกษา**

|  |  |  |  |
| --- | --- | --- | --- |
| **บรรยาย การฝึก** | **สอนเสริม** | **ปฏิบัติ/งาน****ภาคสนาม/การฝึกงาน** | **การศึกษาด้วยตนเอง** |
| บรรยาย 45 ชั่วโมงต่อภาคการศึกษา | สอนเสริมตามความจำเป็นของนักศึกษาเป็นรายกรณี | ฝึกปฏิบัติจากงานที่ได้รับมอบหมาย ประกอบการศึกษาด้วยตนเอง | นักศึกษาต้องศึกษาด้วยตนเอง 6 ชั่วโมงต่อสัปดาห์ รวมเป็น 90 ชั่วโมงต่อภาคการศึกษา |

**3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นักศึกษาเป็น**

 **รายบุคคล**

อาจารย์แจ้งให้นักศึกษาทราบถึงช่วงเวลาให้คำแนะนำหรือให้คำปรึกษาแก่นักศึกษา สัปดาห์ละ 8 ชั่วโมง เป็นอย่างน้อย โดยให้คำปรึกษาในชั้นเรียน และผ่านเครือข่ายอินเทอร์เน็ต ได้แก่ web blog / facebook

**หมวดที่ 4 การพัฒนาการเรียนรู้ของนักศึกษา**

**1. คุณธรรม จริยธรรม**

 **1.1 คุณธรรม จริยธรรมที่ต้องพัฒนา**

 - เป็นผู้มีความรับผิดชอบต่อโครงงานที่มอบหมาย

- มีจรรยาบรรณในวิชาชีพ

- เคารพในสิทธิของข้อมูลส่วนบุคคล การไม่เปิดเผยข้อมูลลับ และไม่ละเมิดลิขสิทธิ์ทางปัญญา มีความซื่อสัตย์ในการปฏิบัติงานเพื่อจัดการความรู้ของตนและหน่วยงาน

- เคารพสิทธิและรับฟังความคิดเห็นของผู้อื่น

- ปฏิบัติงานอย่างมีคุณธรรม จริยธรรม ตรงต่อเวลา

- มีมนุษยสัมพันธ์ที่ดี

- มีวินัยในการปฏิบัติงานทั้งส่วนบุคคลและกลุ่ม

- ปฏิบัติตามกฎระเบียบและข้อบังคับต่างๆ ของหน่วยงานหรือองค์กร

 **1.2 วิธีการสอน**

 - บรรยายประกอบสถานการณ์ตัวอย่างที่พบเห็นได้ในปัจจุบัน

 - วิเคราะห์กรณีศึกษาในการจัดการความรู้ ทั้งความรู้โดยนัย และความรู้ชัดแจ้ง

 - ใช้เทคโนโลยีสารสนเทศในการติดต่อสื่อสาร และใช้ประโยชน์ในการจัดการความรู้ของตนเอง และเป็นรายกลุ่ม ผ่านเครือข่ายอินเทอร์เน็ต ได้แก่ web blog / facebook และอื่นๆ ตามหลักการและกระบวนการการจัดการความรู้

 - ให้นักศึกษานำเสนอวิธีการสร้าง web blog ทั้งส่วนบุคคล และรายกลุ่ม หน้าชั้นเรียน และร่วมกันอภิปราย แสดงความคิดเห็นแลกเปลี่ยนเรียนรู้ร่วมกันในชั้นเรียน

 **1.3 วิธีการประเมินผล**

 - พิจารณาจากการส่งงานตามกำหนดระยะเวลา

 - พิจารณาผลงานที่นักศึกษาได้นำส่งผู้สอน

 - สังเกตการมีส่วนร่วม การแสดงความคิดเห็น ทั้งในเชิงความคิดและพฤติกรรม

 - นักศึกษาประเมินตนเอง

**2. ความรู้**

 **2.1 ความรู้ที่ต้องได้รับ**

 - ความรู้ตามเนื้อหา ทฤษฎีที่เกี่ยวข้องกับระบบการจัดการความรู้ทั้ง 8 บท และจากกรณีศึกษาที่ให้วิเคราะห์ในแต่ละคาบเรียน

 - จัดประเภทของความรู้ และยกตัวอย่างไร รวมทั้งสามารถวิเคราะห์เนื้อหาเบื้องต้นได้

 - สามารถออกแบบรูปแบบการจัดการความรู้ของตนเอง และของหน่วยงานได้

 - เข้าใจกระบวนการจัดการความรู้ และใช้เครื่องมือในการจัดการความรู้ให้เป็นประโยชน์และเหมาะสมกับความรู้แต่ละประเภท และความต้องการของหน่วยงาน

 - การสร้าง และการแสวงหา และเทคโนโลยีสารสนเทศ เพื่อนำมาใช้ในการจัดการความรู้ ได้แก่ เว็บท่า เว็บบล็อก เว็บไซต์

 **2.2 วิธีการสอน**

 - บรรยายประกอบสถานการณ์ตัวอย่างที่พบเห็นได้ในปัจจุบัน

 - อภิปราย แสดงความคิดเห็นแลกเปลี่ยนเรียนรู้จากกรณีตัวอย่าง

- ฝึกปฏิบัติการนำเทคโนโลยีสารสนเทศมาใช้ในระบบการจัดการความรู้

 **2.3 วิธีการประเมินผล**

 - พิจารณาผลงานที่นักศึกษาได้นำส่งผู้สอน

 - สังเกตการมีส่วนร่วม การแสดงความคิดเห็น ทั้งในเชิงความคิดและพฤติกรรม

- นักศึกษาประเมินตนเอง

**3. ทักษะทางปัญญา**

 **3.1 ทักษะทางปัญญาที่ต้องพัฒนา**

กระบวนการคิดอย่างมีระบบ โดยอาศัยกระบวนการในการจัดการความรู้ และสามารถประยุกต์เทคโนโลยีสารสนเทศเป็นเครื่องมือในการจัดการความรู้ได้อย่างเหมาะสม อันจะทำให้นักศึกษาเกิดความคิดเชื่อมโยงสิ่งต่างๆ ที่เกี่ยวข้องกับการเรียนและการใช้ชีวิตในปัจจุบัน

 **3.2 วิธีการสอน**

อาจารย์ให้นักศึกษาทำงานกลุ่ม เพื่อระดมความคิดเกี่ยวกับประเด็นที่นักศึกษาสนใจ โดยมีอาจารย์คอยให้คำแนะนำและให้คำปรึกษา

 **3.3 วิธีการประเมินผล**

- พิจารณาผลงานที่นักศึกษาได้นำส่งผู้สอน

- สังเกตการมีส่วนร่วม การแสดงความคิดเห็น ทั้งในเชิงความคิดและพฤติกรรม

- นักศึกษาประเมินตนเอง

**4. ทักษะความสัมพันธ์ระหว่างบุคคลและความรับผิดชอบ**

 **4.1 ทักษะความสัมพันธ์ระหว่างบุคคลและความรับผิดชอบที่ต้องพัฒนา**

- พัฒนาการเรียนรู้ด้วยตนเอง และมีความรับผิดชอบต่องานที่ได้รับหมาย

- พัฒนาการทำงานเป็นทีมงาน โดยมีความเป็นผู้นำและผู้ร่วมงานที่ดี

- พัฒนามนุษยสัมพันธ์และการเรียนรู้ร่วมกัน

 **4.2 วิธีการสอน**

- จัดกิจกรรมเสริมในชั้นเรียนและนอกชั้นเรียนให้นักศึกษามีโอกาสปฏิสัมพันธ์กับผู้อื่น

- มอบหมายงานกลุ่มและทำงานตามกิจกรรมที่มอบหมาย เพื่อให้นักศึกษาทำงานได้กับผู้อื่นได้

 - อาจารย์ให้นักศึกษาทำงานกลุ่ม วิเคราะห์ และร่วมกันระดมความคิดเห็นเกี่ยวกับการออกแบบรูปแบบการจัดการความรู้ของผู้เรียนแต่ละคน โดยมีอาจารย์คอยให้คำแนะนำและให้คำปรึกษา พร้อมทั้งให้นักศึกษาได้ฝึกทักษะในการสร้างเว็บบล็อกเพื่อเป็นเครื่องมือในการจัดการความรู้ทั้ง 2 ประเภท ได้แก่ ความรู้โดยนัย และความรู้ชัดเจน อีกทั้งให้นักศึกษาสามารถแลกเปลี่ยนเรียนรู้ซึ่งกันและกัน ทั้งภายในและภายนอกมหาวิทยาลัยด้านเทคโนโลยีสารสนเทศ

 **4.3 วิธีการประเมินผล**

- พิจารณาผลงานที่นักศึกษาได้นำส่งผู้สอน

- สังเกตการมีส่วนร่วม การแสดงความคิดเห็น ทั้งในเชิงความคิดและพฤติกรรม

- นักศึกษาประเมินตนเอง

**5. ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 **5.1 ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศที่ต้องพัฒนา**

- นักศึกษาฝึกฝนการวิเคราะห์ข้อมูล สารสนเทศ ความรู้ อันนำไปสู่การเกิดปัญญาอย่างยั่งยืน โดยผ่านเครื่องมือในการจัดการความรู้ประเภทต่างๆ ทั้งแบบกิจกรรม และเทคโนโลยีสารสนเทศในการจัดการความรู้ส่วนตัว และขององค์กร

- นักศึกษานำเสนอ โดยอาศัยเครื่องมือเทคโนโลยีสารสนเทศที่เหมาะสม เช่น ใช้ [www.blogspot.com](http://www.blogspot.com) ในการออกแบบการจัดการความรู้ในเว็บบล็อก เพื่อสร้างความรู้ จัดหาความรู้ จัดเก็บ แลกเปลี่ยนความรู้ และเผยแพร่ความรู้สู่บุคคลอื่น และสังคม

 **5.2 วิธีการสอน**

 อาจารย์อธิบายหลักการและทฤษฎีในการจัดการความรู้ เครื่องมือ และการประเมินความรู้ พร้อมทั้งแนะนำให้นักศึกษาใช้เครื่องมือเทคโนโลยีสารสนเทศที่เหมาะสม เช่น การใช้ web blog / facebook ในการจัดการความรู้ โดยใช้ [www.blogspot.com](http://www.blogspot.com) ในการออกแบบรูปแบบการจัดการความรู้เป็นรายบุคคลและรายกลุ่ม พร้อมทั้งสามารถนำเสนอวิธีการคิด และกลวิธีการสร้างเว็บบล็อก ในชั้นเรียนได้

 **5.3 วิธีการประเมินผล**

- พิจารณาผลงานที่นักศึกษาได้นำส่งผู้สอน

- สังเกตการมีส่วนร่วม การแสดงความคิดเห็น ทั้งในเชิงความคิดและพฤติกรรม

- นักศึกษาประเมินตนเอง

**หมวดที่ 5 แผนการสอนและการประเมินผล**

**1**. **แผนการสอน**

|  |  |  |  |  |
| --- | --- | --- | --- | --- |
| **สัปดาห์ที่** | **หัวข้อ/รายละเอียด** | **จำนวน****ชั่วโมง** | **กิจกรรมการเรียน การสอน สื่อที่ใช้ (ถ้ามี)** | **ผู้สอน** |
| 1 | หน่วยที่ 1 แนวความคิดพื้นฐานเกี่ยวกับการจัดการความรู้ | 3 | - อธิบายและชี้แจงรายละเอียดของรายวิชา และวิธีการเรียนการสอน - บรรยาย- การตอบคำถามและอภิปรายในชั้นเรียน | ผศ.บุญญลักษม์ ตำนานจิตร |
| 2-3 | หน่วยที่ 2 กระบวนการและรูปแบบการจัดการความรู้ | 6 | - บรรยาย- ยกตัวอย่างรูปแบบของการจัดการความรู้- การตอบคำถามและอภิปรายในชั้นเรียน | ผศ.บุญญลักษม์ ตำนานจิตร |
| 4 | หน่วยที่ 3ระบบสารสนเทศสำหรับการจัดการความรู้ | 3 | - บรรยาย- นักศึกษานำความรู้ที่ได้จากการเรียนไปจัดทำเว็บบล็อกรายบุคคลและรายกลุ่ม- การตอบคำถามและอภิปรายในชั้นเรียน | ผศ.บุญญลักษม์ ตำนานจิตร |
| 5 | หน่วยที่ 4 องค์กรแห่งการเรียนรู้ | 3 | - บรรยาย- นักศึกษาร่วมกันยกตัวอย่างองค์กรในการจัดการความรู้ในปัจจุบัน- การตอบคำถามและอภิปรายในชั้นเรียน | ผศ.บุญญลักษม์ ตำนานจิตร |
| 6 | หน่วยที่ 5โครงสร้างพื้นฐานของการจัดการความรู้ | 3 | - บรรยาย- การตอบคำถามและอภิปรายในชั้นเรียน | ผศ.บุญญลักษม์ ตำนานจิตร |
| **สัปดาห์ที่** | **หัวข้อ/รายละเอียด** | **จำนวน****ชั่วโมง** | **กิจกรรมการเรียน การสอน สื่อที่ใช้ (ถ้ามี)** | **ผู้สอน** |
| 7 | สอบกลางภาค | 3 |  |  |
| 8-11 | หน่วยที่ 6 ปฏิบัติการจัดการความรู้ | 12 | - บรรยาย- ฝึกปฏิบัติออกแบบการจัดการความรู้ในเว็บบล็อก- นักศึกษานำเสนอเว็บบล็อกเป็นรายบุคคลและรายกลุ่ม เพื่อแสดงเทคนิควิธีจัดการความรู้โดยใช้เทคโนโลยีสารสนเทศ | ผศ.บุญญลักษม์ ตำนานจิตร |
| 12 | หน่วยที่ 7 การวัดและประเมินผลการจัดการความรู้ | 3 | - บรรยาย- นักศึกษาร่วมกันระดมสมองจัดการความรู้ด้วยเครื่องมือต่างๆ และออกแบบการวัดและประเมินผลการจัดการความรู้ในหัวข้อที่สนใจ | ผศ.บุญญลักษม์ ตำนานจิตร |
| 13-14 | - นักศึกษาดำเนินการจัดสัมมนาเกี่ยวกับการจัดการความรู้ด้านเทคโนโลยีสารสนเทศ | 6 | - ฝึกปฏิบัติจริง ณ ห้องเรียน หรือภายในบริเวณของมหาวิทยาลัย | ผศ.บุญญลักษม์ ตำนานจิตร |
| 15 | หน่วยที่ 8 คุณธรรมจริยธรรมสำหรับการจัดการความรู้ | 3 | 1. บรรยาย2. นักศึกษาร่วมกันซักถาม3. นักศึกษาสรุปและรายงานผลการสัมมนา | ผศ.บุญญลักษม์ ตำนานจิตร |
| 16 | สอบปลายภาค | 3 |  |  |

**2. แผนการประเมินผลการเรียนรู้**

|  |  |  |  |  |
| --- | --- | --- | --- | --- |
| **กิจกรรมที่** | **ผลการ****เรียนรู้** | **วิธีการประเมิน** | **สัปดาห์ที่****ประเมิน** | **สัดส่วนของการ****ประเมินผล** |
| 1 | - นักศึกษาสามารถกำหนดประเด็นในการจัดการความรู้ด้านเทคโนโลยีสารสนเทศได้- นักศึกษาสามารถออกแบบกระบวนการจัดการความรู้ของตนเองได้- นักศึกษาสามารถเลือกใช้เครื่องมือในการจัดการความรู้แต่ละประเภทได้อย่างเหมาะสม- นักศึกษาสามารถสร้างเว็บบล็อกในการจัดการความรู้ได้ | ผลการนำเสนอผลงาน | 8-11, 13-15 | 50% |
| 2 | ความรู้ทางวิชาการ | สอบกลางภาคสอบปลายภาค | 916 | 30% |
| 3 | ความมีคุณธรรมจริยธรรม | สังเกตพฤติกรรมในชั้นเรียน | ทุกสัปดาห์ | 20% |

**หมวดที่ 6 ทรัพยากรประกอบการเรียนการสอน**

**1. เอกสารและตำราหลัก**

ตำรารายวิชาระบบการจัดการความรู้ โดย ผู้ช่วยศาสตราจารย์ บุญญลักษม์ ตำนานจิตร

**2. เอกสารและข้อมูลสำคัญ**

ไม่มี

**3. เอกสารและข้อมูลแนะนำ**

กีรติ ยศยิ่งยง. (2549). **การจัดการความรู้ในองค์กร และกรณีศึกษา.** กรุงเทพฯ : มิสเตอร์ก๊อปปี้.

เกศรา รักชาติ. (2549). **องค์กรแห่งการเรียนรู้.** กรุงเทพฯ : ซีเอ็ดยูเคชั่น.

โกศล ดีศีลธรรม. (2546). **การจัดการความรู้แห่งโลกธุรกิจใหม่**. กรุงเทพฯ : ศูนย์เทคโนโลยี

 อิเล็กทรอนิกส์และคอมพิวเตอร์แห่งชาติ สำนักงานพัฒนาวิทยาศาสตร์และเทคโนโลยีแห่งชาติ.

จุฑารัตน์ ศราวณะวงศ์. (2547). การประยุกต์เทคโนโลยีสารสนเทศกับระบบการจัดการความรู้.

 **บรรณารักษศาสตร์และสารนิเทศศาสตร์ มข.** 22, 2 (พ.ค.-ส.ค. 2547). 4-9.

 . (2547). **การวิจัย เรื่องการประยุกต์เทคโนโลยีสารสนเทศกับระบบการจัดการความรู้.** ขอนแก่น : ภาควิชาบรรณารักษศาสตร์และสารนิเทศศาสตร์ คณะมนุษยศาสตร์ และสังคมศาสตร์ มหาวิทยาลัยขอนแก่น.

ชัชวาลย์ วงษ์ประเสริฐ. (2548). **การจัดการความรู้ในองค์กรธุรกิจ.** กรุงทพฯ : เอ็กซเปอร์เน็ท.

ทิพวรรณ หล่อสุวรรณรัตน์. (2548). **องค์การแห่งความรู้: จากแนวคิดสู่การปฏิบัติ**. พิมพ์ครั้งที่ 2.

 กรุงเทพฯ : แซท์โฟร์ พริ้นติ้ง.

น้ำทิพย์ วิภาวิน. (2547). **การจัดการความรู้กับคลังความรู้.** กรุงเทพฯ : จุฬาลงกรณ์มหาวิทยาลัย.

 \_\_\_\_. (2550). **ห้องสมุดในฝัน.** กรุงเทพฯ : จุฬาลงกรณ์มหาวิทยาลัย.

บดินทร์ วิจารณ์. (2547). **การจัดการความรู้ สู่...ปัญญาปฏิบัติ.** กรุงเทพฯ : เอ็กซเปอร์เน็ท.

ประเวศ วะสี. (2548). **การจัดการความรู้กระบวนการปลดปล่อยมนุษย์สู่ศักยภาพ เสรีภาพ**

 **และความสุข.** กรุงเทพฯ : สถาบันส่งเสริมการจัดการความรู้เพื่อสังคม (สคส.).

 . (2550). **ระบบการเรียนรู้ใหม่ไปให้พ้นวิกฤติแห่งยุคสมัย.** กรุงเทพฯ : ร่วมด้วย

 ช่วยกัน.

พรธิดา วิเชียรปัญญา. (2547). **การจัดการความรู้ : พื้นฐานและการประยุกต์ใช้.** กรุงเทพฯ :

 เอ็กซเปอร์เน็ท.

วิจารณ์ พานิช. (2549). **การจัดการความรู้ฉบับนักปฏิบัติ.** พิมพ์ครั้งที่ 3. กรุงเทพฯ : สุขภาพใจ.

\_\_\_\_\_\_\_\_\_\_. **สถาบันส่งเสริมการจัดการความรู้เพื่อสังคม (สคส.).** (2550). [Online]. Available:

 http://www.kmi.or.th/document/U\_KM\_ModelDev.doc. [2550, สิงหาคม 18].

สุขุม เฉลยทรัพย์. (2548). **เอกสารคำสอนรายวิชาเทคโนโลยีสารนิเทศและการประยุกต์ใช้.**

 กรุงเทพฯ : คณะมนุษยศาสตร์และสังคมศาสตร์ มหาวิทยาลัยราชภัฏสวนดุสิต.

Davenport, T.H., & L. Prusak, (1998). **Working Knowledge: How Organization Manage What**

 **They Know,** Boston: Harvard Business School Press.

Drucker, Peter F., (1995). **Innovation and Entrepreneurship**, Butterworth Heinemann.

Drucker, Peter F., (1994). “The Age of Social Transformation,” **The Atlantic Monthly,**

 November.

Snowden, D., (2003). **การบรรยายในการสัมมนาเรื่อง “การจัดการความรู้ : สู่วงจรคุณภาพที่**

 **เพิ่มพูน”**. จัดโดยสำนักมาตรฐานอุดมศึกษา ทบวงมหาวิทยาลัย เมื่อวันที่ 22 พฤษภาคม

 2546 ณ โรงแรมสยามซิตี้ กรุงเทพฯ.

**หมวดที่ 7 การประเมินและปรับปรุงการดำเนินการของรายวิชา**

 **1. กลยุทธ์การประเมินประสิทธิผลของรายวิชาโดยนักศึกษา**

- แบบประเมินการจัดการเรียนการสอน

- การเปลี่ยนแปลงพฤติกรรมของนักศึกษาด้านความสามารถในการออกแบบรูปแบบการจัดการความรู้ โดยใช้เทคโนโลยีสารสนเทศเป็นเครื่องมือในการจัดการความรู้

**2. กลยุทธ์การประเมินการสอน**

 - ผลสัมฤทธิ์ทางการเรียนของนักศึกษา

 - การนำเสนอผลงานของนักศึกษา

**3. การปรับปรุงการสอน**

- การนำผลทั้งในด้านการประเมินประสิทธิผลของรายวิชา และการประเมินการสอน มาวิเคราะห์ แล้วนำมาเป็นแนวทางในการปรับปรุงกระบวนการจัดการเรียนการสอน ตลอดจนพัฒนาเทคนิควิธีการสอน ติดตามความก้าวหน้าทางวิชาการอย่างต่อเนื่อง

**4. การทวนสอบมาตรฐานผลสัมฤทธิ์ของนักศึกษาในรายวิชา**

 **-** ดำเนินการตลอดภาคการศึกษา ด้วยวิธีการสอบถามจากนักศึกษา ประเมินจากผลการเรียน และผลงานของนักศึกษา โดยการทวนสอบมาตรฐานจะดำเนินการด้วยการตั้งคณะกรรมการของหลักสูตรมาดำเนินการตรวจสอบการประเมินผลการเรียนรู้ของนักศึกษา ที่ดำเนินการมาทุกขั้นตอน

**5. การดำเนินการทบทวนและการวางแผนปรับปรุงประสิทธิผลของรายวิชา**

 **-** ดำเนินการปรับปรุงเนื้อหา ตำรา เอกสารประกอบการสอนอย่างสม่ำเสมอ และหรือดำเนินการตามระยะเวลาที่ทางหลักสูตรกำหนดและใช้ web blog / facebook ในการจัดการความรู้ และติดต่อสื่อสารเพื่อให้คำชี้แนะกับนักศึกษาผ่านเครือข่ายอินเทอร์เน็ต

 **-** ดำเนินการปรับปรุงเนื้อหารายวิชาทุกปีการศึกษา หรือตามมาตรฐานของหลักสูตรที่กำหนดไว้